**Text from Knauf Insulation free for use:**

**Historie: Isoleringsmaskinen A/S har fundet opskriften på succes:**

**Høj kvalitet, personlig service og lokalt samarbejde**

**Isoleringsmaskinen A/S fremstiller nogle af verdens mest effektive isoleringsmaskiner. Virksomhedens succes skyldes lige så meget satsningen på personlig service og lokalt samarbejde, mener administrerede direktør Lars Christiansen. Sammen med Knauf Insulation driver de desuden en skræddersyet uddannelse i et specialbygget showroom i deres lokaler i Sorø.**

Lars Christiansen startede Isoleringsmaskiner A/S sammen med sin søn Tommy i år 2012. Til at starte med importerede og distribuerede de isoleringsudstyr, men de opdagede hurtigt, at kunderne havde behov for andre typer af isoleringsmaskiner. Derfor begyndte de selv at udvikle og opfylde de behov, de så.

**Fokus på effektivitet, styrke og brugervenlighed**

Den første maskine, Lars og Tommy udviklede, var deres i dag mindste, IsoPro1 500. Med stort fokus på effektivitet og styrke fremstillede de derefter markedets kraftigste maskine på 230 volt (10 ampere), Iso Pro1 1000.

– Derefter gik det hurtigt fremad, fortæller Lars. I dag har vi fire forskellige modeller, som alle er gennemprøvede, og vi ser meget lyst på fremtiden.

**Lokalt samarbejde giver høj kvalitet**

Alle maskiner udvikles og bygges gennem et lokalt samarbejde.

– Alle dele kommer fra lokale leverandører, hvilket giver os alle forståelse for hinandens behov, forklarer Lars. Alle sørger for at overholde deadlines og fastholde høj kvalitet. Det gør, at vi kan holde en høj, dansk standard.

Lige så vigtigt er den personlige service, mener han.

– Vi ved af erfaring, at det er utroligt vigtigt, at maskinerne ikke står stille, og vi har derfor alle reservedele på lager. Derudover kan vi altid bevare spørgsmål, som kan dukke op hos vores kunder.

– Vi er aldrig længere væk end en telefonsamtale.

**Succesfuldt samarbejde med Knauf Insulation**

Isoleringsmaskinen A/S hjælper også med installation hos kunden og tilbyder en gennemgang af maskinens teknik, brug og vedligeholdelse. Helt fra start af har de også samarbejdet med Knauf Insulation.

– Det er et samarbejde, vi sætter stor pris på, siger Lars. Tilsammen afholder vi kurser, hvor vi uddanner isolatører her i vores lokaler i Sorø. Kurserne består af både teori og praktik, og for at den praktiske del skal være så realistisk som mulig, har vi et specialbygget showroom.

**Altid på forkant**

Isoleringsmaskinen A/S udvikler hele tiden nye maskiner for at være på forkant med udviklingen. Udover indblæsningsmaskiner har man udviklet en vakuumsuger til industrielle behov.

– Den har meget høj kapacitet og kan suge alt fra våd isolering til mørtel samt andet affald, man finder på byggepladser.